Samarqandda tarkibida oltin bo‘lgan ruda toshlarini qazib olayotgan fuqaro faoliyatiga chek qo‘yildi

DXX Samarqand viloyati boshqarmasi hamda viloyat IIB xodimlari hamkorligidagi Paxtachi tumanida o‘tkazilgan tezkor tadbirda tarkibida oltin moddasi bo‘lgan ruda toshlarini qazib olayotgan fuqaro faoliyatiga chek qo‘yildi. Bu haqda “Daryo”ga DXXning viloyat boshqarmasi ma’lum qildi.

Xususan, Paxtachi tumanida yashovchi 1976-yilda tug‘ilgan fuqaro Q.B. yashash xonadonida tarkibida oltin moddasi bo‘lgan taxminan 1100 kilo ruda toshlar hamda boshqa ashyoviy dalillar (sushilka, tegirmon) mavjudligi aniqlanib, hujjatlar rasmiylashtirilgan.

Hozirda, fuqaroga nisbatan Jinoyat kodeksining tegishli moddalari bilan jinoyat ishi qo‘zg‘atilishi rejalashtirilmoqda.